| «3 Libras» |
| --- |
|  |
| sinxelo de A Perfect Circle |
| do álbum *Mer de Noms* |
| Lanzamento | 13 de febreiro de 2001 |
| Formato | {{{formato}}} |
| Gravada |  |
| Xénero musical | rock alternativo |
| Lingua(s) | {{{lingua}}} |
| Duración | 3:35 |
| Discográfica | Virgin |
| Produtor(es) | Billy Howerdel, Alan Moulder |
| Escritor(es) | A Perfect Circle |
| Cronoloxía |
| 

|  |  |  |
| --- | --- | --- |
| «"The Hollow"» | «3 Libras» | «"Weak and Powerless"» |

 |
| Miscelanea | {{{miscelanea}}} |

**"3 Libras"** é unha canción da banda de rock alternativo A Perfect Circle, editada o 13 de febreiro do 2001 como segundo sinxelo do seu álbum de estrea *Mer de Noms*. O tema foi ben recibido tanto pola crítica como comercialmente, chegando ao número 12 das listas da *Billboard* Modern Rock e Mainstream Rock en 2001.

Antecedentes
------------

Ao igual que con todo o álbum *Mer de Noms*, a música de "3 Libras" foi composta polo guitarrista Billy Howerdel, mentres que as letras foron escritas polo vocalista Maynard James Keenan e Christopher Washington. Os dous imaxinaron orixinalmente este tema como primeiro sinxelo do seu álbum de estrea, antes de que os executivos da discográfica os convencesen para escoller a máis dura "Judith", que pensaban que este tema era mellor para dar a coñecer o grupo debido a que afastábase menos da outra banda de Keenan, Tool.

Fixéronse dúas versións "remix" oficiais da canción; a "Feel My Ice Dub Mix" polo membro da banda Danny Lohner, e a "All Main Courses Mix" por Robert "3D" Del Naja de Massive Attack. Estes temas foron recompilados no álbum de remesturas de 2004 *aMOTION*.

Composición
-----------

Mentres que gran parte do son de *Mer de Noms* identifícase cunha estética hard rock convencional, o son de "3 Libras" está conducido principalmente por guitarra acústica e violín. A meirande parte da canción consiste en melódicos tons limpos de guitarra, e unha melodía de violín tocada por riba, composta pola baixista e violinista da banda Paz Lenchantin. O batería Josh Freese toca o aro da batería cada oitava nota, estando o tema interpretado nun tempo 6/8. A canción remata cunha banda ao completo e guitarras eléctricas distorsionadas no outro do tema, finalizando cun escuro acorde de guitarra.

Varias versións do tema teñen composicións diferentes. A "Feel My Ice Dub Mix" ten un tempo ralentizado e engade *beats* e efectos electrónicos, dándolle un son máis trance, e a "All Main Courses Mix" usa extensivamente estática de radio e efectos de ruído. Cando é interpretada ao vivo, na ausencia dun violinista, a banda normalmente toca unha versión alternativa da canción, con Howerdel tocando a guitarra eléctrica con tons limpos durante toda a súa extensión, mentres o resto da banda acompaña no fondo cos seus respectivos instrumentos.

Recepción
---------

Polo xeral a canción foi ben recibida, tanto comercialmente como pola crítica. Puido escoitarse con frecuencia a través da radio, e acadou o número 12 das listas estadounidenses da *Billboard* *Modern Rock* e *Mainstream Rock*. Os críticos loubaron a canción. Sputnik Music falou dela como "unha das cancións máis fermosas que APC editou" e "unha das edicións máis emocionais do álbum". O editor xefe de Artist Direct, Rick Florino, nomeou á pista unha das "mellores 20 cancións de Maynard James Keenan", calificándoa como "...un momento tenro de de anhelo encerrado nunha fermosa melodía feliz...'3 Libras' ilumina o gran rango vocal e habilidade do cantante". Á parte, Florino eloxiou tamén a interpretación ao vivo por parte da banda, afirmando que sentía que acadou "alturas celestiais" cando foi tocada nas xiras de reunión en 2010.

Listaxe de cancións
-------------------

Toda a música composta por Billy Howerdel e todas as letras escritas por Maynard James Keenan.

### CD 1

1. "3 Libras"
2. "Magdalena (Live)"
3. "3 Libras (Feel My Ice Dub Mix)"
4. "Judith (Live)"
5. "3 Libras (Live)"

### CD 2

1. "3 Libras (Live in Phoenix)"
2. "3 Libras (Feel My Ice Dub)"
3. "Sleeping Beauty (Live in Phoenix)"
4. [Untitled Track] [galería de imaxes interactiva] [CD-ROM Track]

Notas
-----

1. ↑  Allmusic (ed.). "*Mer de Noms* en Allmusic". Consultado o 30 de setembro de 2014.
2. ↑  Steal the Spotlight (ed.). "Entrevista a Billy Howerdel". Arquivado dende o orixinal o 13 de decembro de 2013. Consultado o 30 de setembro de 2014.
3. 1 2  Louisville Music News (ed.). "Entrevista a Paz Lenchantin". Consultado o 30 de setembro de 2014.
4. 1 2 3 4  Sputnik Music (ed.). "*Mer de Noms* en Sputnik Music". Consultado o 30 de setembro de 2014.
5. ↑  Sputnik Music (ed.). "*aMOTION* en Sputnik Music". Consultado o 30 de setembro de 2014.
6. ↑  IGN (ed.). "A Perfect Circle: local eyzed". Consultado o 30 de setembro de 2014.
7. ↑  Blabbernouth (ed.). "A Perfect Circles's 'Thirteenth Step' Enters Billboard Chart At No. 2!". Consultado o 30 de setembro de 2014.
8. ↑  Artist Direct (ed.). "Feature: ARTISTdirect.com's Top 20 Maynard James Keenan Songs From Tool, A Perfect Circle, and Puscifer Feature: ARTISTdirect.com's Top 20 Maynard James Keenan Songs From Tool, A Perfect Circle, and Puscifer". Arquivado dende o orixinal o 04 de outubro de 2016. Consultado o 4 de outubro de 2014.
9. ↑  Artist Direct (ed.). "Live Review: A Perfect Circle Perform "Mer De Noms" — Avalon, Hollywood Live Review: A Perfect Circle Perform "Mer De Noms" — Avalon, Hollywood". Arquivado dende o orixinal o 23 de setembro de 2015. Consultado o 4 de outubro de 2014.

| * v
* c
* e
A Perfect Circle |
| --- |
| 
* **Maynard James Keenan**
* **Billy Howerdel**
* **James Iha**
* **Matt McJunkins**
* **Jeff Friedl**

* Jeordie White
* Danny Lohner
* Paz Lenchantin
* Troy Van Leeuwen
* Tim Alexander
* Josh Freese

 |
| Álbums de estudio | 
* *Mer de Noms*
* *Thirteenth Step*
* *eMOTIVe*
* *Eat the Elephant*

 |
| EPs | 
* *Deep Cuts*

 |
| Box sets | 
* *aMOTION*

 |
| Sinxelos | 
* "Judith"
* "3 Libras"
* "The Hollow"
* "Weak and Powerless"
* "The Outsider"
* "Blue"
* "Counting Bodies Like Sheep to the Rhythm of the War Drums"
* "Imagine"
* "Passive"

 |
| Artigos relacionados | 
* Ashes Divide
* Puscifer
* Tapeworm
* Tool
* Nine Inch Nails

 |

|  |  |
| --- | --- |
| Control de autoridades | 
* Wd: Q12379777
* Discogs: 32468
* MetroLyrics: ID
* MusicBrainz: ID

 |